kardosdrur/scandi-wiki huggingface dataset:
Stéphane Mbia

Stéphane Mbia Etoundi (født 20. maj 1986 i Yaoundé, Cameroun) er en camerounsk fodboldspiller, der spiller som forsvarsspiller. Han kan også optræde på den defensive midtbane. Han har gennem karrieren spillet for blandt andet Rennes FC, Olympique Marseille, Sevilla FC og Queens Park Rangers.

Mbia var med Marseille med til at vinde det franske mesterskab i 2010.

Landshold 
Mbia har (pr. marts 2018) spillet 67 kampe og scoret fem mål for Camerouns landshold, som han debuterede for i år 2005. Han har repræsenteret sit land ved VM i 2010, ved OL i 2008, samt ved Africa Cup of Nations i både 2008 og 2010.Nu spiller han en vigtig rolle i Queens Park Rangers midterforsvar.

Titler 

Ligue 1
 2010 med Olympique Marseille

Eksterne henvisninger 

Fodboldspillere fra Cameroun
Personer fra Yaounde
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Stade Rennais FC
Fodboldspillere fra Olympique Marseille
Fodboldspillere fra Queens Park Rangers F.C.
Fodboldspillere fra Sevilla FC
Nicolas N'Koulou

Nicolas Alexis Julio N'Koulou N'Doubenai (født 27. marts 1990 i Yaoundé, Cameroun) er en camerounsk fodboldspiller, der spiller som forsvarsspiller for den græske klub Aris. Han har også tidligere repræsenteret Monaco og Marseille.

Landshold 
N'Koulou har (pr. november 2022) spillet 76 kampe og scoret to mål for Camerouns landshold, som han debuterede for i år 2008. Han har repræsenteret sit land ved både VM i 2010, samt Africa Cup of Nations samme år.

Eksterne henvisninger 

Fodboldspillere fra Cameroun
Personer fra Yaounde
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2022
Fodboldspillere fra AS Monaco FC
Fodboldspillere fra Olympique Marseille
Fodboldspillere fra Torino FC
Fodboldspillere fra Olympique Lyon
Eyong Enoh

Eyong Tarkang Enoh (født 10. august 1986 i Kumba, Cameroun) er en camerounsk fodboldspiller, der spiller som defensiv midtbanespiller hos den hollandske Æresdivisions-klub Willem II. Han har tidligere spillet for blandt andet AFC Ajax og Standard Liège.

Landshold 
Enoh har (pr. marts 2018) spillet 51 kampe for Camerouns landshold, som han debuterede for den 7. juni 2009 i et opgør mod Marokko. Han har repræsenteret sit land ved VM i 2010 i Sydafrika, samt ved Africa Cup of Nations samme år.

Eksterne henvisninger 

Fodboldspillere fra Cameroun
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Ajax Cape Town FC
Fodboldspillere fra AFC Ajax
Fodboldspillere fra Fulham F.C.
Fodboldspillere fra Standard Liège
Fodboldspillere fra Willem II Tilburg
Jean Makoun

Jean II Makoun (født 29. maj 1983 i Yaoundé) er en camerounsk tidligere fodboldspiller, der var defensiv midtbanespiller. Han repræsenterede gennem karrieren blandt andet Lille, Lyon og Rennes i Frankrig, Aston Villa i England samt Antalyaspor i Tyrkiet.

Landshold 
Makoun opnåede 68 kampe og scorede ti mål for Camerouns landshold, som han debuterede for i 2003. Han repræsenterede sit land ved Africa Cup of Nations i både 2006, 2008 og 2010, samt ved VM i 2010 i Sydafrika og i 2014 i Brasilien.

Eksterne henvisninger 

Fodboldspillere fra Cameroun
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Lille OSC
Fodboldspillere fra Olympique Lyon
Fodboldspillere fra Aston Villa F.C.
Fodboldspillere fra Stade Rennais FC
Fodboldspillere fra Olympiakos
Personer fra Yaounde
Pierre Webó

Pierre Achille Webó Kouamo (født 20. januar 1982 i Bafoussam, Cameroun) er en camerounsk fodboldtræner og tidligere fodboldspiller. Han er assistenttræner hos tyrkiske Istanbul Başakşehir F.K. I sin spillerkarreiere har han spillet for blandt andet Real Banjul i sit hjemland, uruguayanske Nacional, samt de spanske hold Leganés, Osasuna,  RCD Mallorca og de tyrkiske klubber Istanbul Buyuksehir, Fenerbahçe SK og Osmanlispor.

Landshold 
Webó har (pr. marts 2018) spillet 58 kampe og scoret 18 mål for Camerouns landshold, som han debuterede for i 2003. Han har repræsenteret sit land ved Africa Cup of Nations i både 2006 og 2010.

Eksterne henvisninger 

Fodboldspillere fra Cameroun
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra CA Osasuna
Fodboldspillere fra RCD Mallorca
Fodboldspillere fra Fenerbahçe SK
Fodboldspillere fra Club Nacional de Football
Anna Freud

Anna Freud (født 3. december 1895, død 9. oktober 1982) var sjette og sidste barn af Sigmund Freud og Martha Freud. Hun videreudviklede faderens arbejde med psykoanalysen og er især kendt for uddybningen af ideen om menneskets psykiske forsvarsmekanismer. Hun grundlagde også børnepsykoanalysen og var en af dens fremmeste praktikere.

Eksterne henvisninger 
 

Anna Freud Centre
Om Anna Freud på about.com

Noter 

Psykologer fra Østrig
Faglitterære forfattere fra Østrig
Psykoanalyse
Østrigere i 1900-tallet
Carl Holger Visby

Carl Holger Visby, også C.H. Visby (født 30. marts 1801 i Helsingør, død 10. marts 1871 i Store Heddinge) var en dansk præst.

Som student i 1820'erne stillede Visby sig stærkt kritisk til "tyskheden", og sammenlignede tyskere bosat i Danmark med jøder. Mens jøderne efter hans mening var i færd med at integreres i det danske samfund, mente han, at tyskerne udgjorde en indre koloni, der foragtede alt dansk. Han baserede sin opfatning på, at lærerne ved den tyske Sankt Petri Skole angiveligt lærte eleverne at se ned på dansk sprog og kultur, og gik til fysisk afstraffelse, hvis børnene talte dansk. Jens Kragh Høst og den tidligere elev ved Sankt Petri, Orla Lehmann, støttede Visby i dette syn, mens den tyske kreds omkring Sankt Petri svarede igen med erklæringer og injuriesøgsmål. 

Visby blev i 1826 præst ved Blåtårn og Tugt-, Rasp- og Forbedringshuset på Christianshavn, i 1830 tillige residerende kapellan ved Vor Frelsers Kirke og 1844 sognepræst samme sted. I 1854 blev han forflyttet han til Store Heddinge. Visby har indlagt sig ikke ringe fortjeneste som fængselspræst og udfoldede en stor filantropisk virksomhed. Han var i det hele virksom på mange måder, også som skribent. Med J.C. Lindberg havde han en strid i anledning af en prædiken, han havde holdt, men Lindberg blev ved retten dømt for injurier.

Søren Kierkegaard værdsatte Visbys prædikener  og anså Visby for at være en god prædikant: "...at man selv går bort med en solstråle i hjertet."

Visby var medlem af Den Grundlovgivende Rigsforsamling valgt i Københavns 6. distrikt.

Referencer

Kilder

Eksterne henvisninger 
 
  
 Danmark kort  ved Karsten Pharao, 19. maj 2010

Præster fra Danmark
Teologer fra Danmark
Filantroper fra Danmark
Riddere af Dannebrog
Riddere af 1. klasse af Nordstjerneordenen
Frimurere fra Danmark
Danskere i 1800-tallet
Personer fra Helsingør
Medlemmer af Den Grundlovgivende Rigsforsamling
Mesterholdenes Europa Cup i håndbold 1964-65 (mænd)

Mesterholdenes Europa Cup i håndbold 1964-65 var den sjette udgave af Mesterholdenes Europa Cup i håndbold for mænd. Turneringen havde deltagelse af 21 klubhold, der var blevet nationale mestre sæsonen forinden.

Turneringen blev vundet af Dinamo Bucuresti fra Rumænien, som i finalen i Lyon besejrede RK Medveščak fra Jugoslavien med 13-11. Det var første gang at et rumænsk hold vandt turneringen.

Danmarks repræsentant i turneringen var IF Ajax fra København, som tabte i semifinalen til RK Medveščak med 35-41 efter to kampe.

Resultater

1/16-finaler

1/8-finaler

Kvartfinaler

Semifinaler

Finale 

Finalen blev spillet i Lyon, Frankrig.

Kilder / eksterne henvisninger 
 World Handball Archive – Men Handball European Champions Cup 1965

Noter 

1964-65 (mænd)
Håndbold i 1964
Håndbold i 1965
Månesyge

Månesyge (jf. eng. "lunacy" – sindssyge, af lat. "Luna" – måne) en ældre betegnelse for visse sindslidelser, som man mente blev fremkaldt når månens stråler ramte en sovende person.

Man anså tidligere fuldmånen for at være en ætiologisk faktor i forbindelse med udvilkingen af epilepsi, søvngængeri og hysteri.
Derudover satte man månens faser i forbindelse med kvindens menstruationscyklus som har nogenlunde samme varighed. Dette betød at man udvilkede ideer om at månen påvirkede frugtbarheden og det ufødte barn.

Referencer 

Psykiske sygdomme
Forældede medicinske teorier
Juan Silveira dos Santos

Juan Silveira dos Santos (eller bare Juan) (født 1. februar 1979 i Rio de Janeiro, Brasilien) er en brasiliansk fodboldspiller, der spiller som midterforsvarer for Flamengo. Han har gennem karrieren derudover spillet for blandt andet Internacional i hjemlandet, tyske Bayer Leverkusen og AS Roma i Italien.

Med Roma vandt Juan i 2008 den italienske pokalturnering Coppa Italia.

Landshold 
Juan nåede i sin tid som landsholdsspiller (2002-2010) at spille 79 kampe og score 7 mål for Brasiliens landshold, som han debuterede for i 2002. Han har siden da repræsenteret sit land ved adskillige internationale turneringer, både VM, Copa América og Confederations Cup. Han har med sit land været med til at vinde Copa América i både 2004 og 2007, og Confederations Cup i både 2005 og 2009.

Titler 

Coppa Italia
 2008 med AS Roma

Copa América
 2004 og 2007 med Brasilien

FIFA Confederations Cup
 2005 og 2009 med Brasilien

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Clube de Regatas do Flamengo
Fodboldspillere fra Bayer 04 Leverkusen
Fodboldspillere fra AS Roma
Fodboldspillere fra Sport Club Internacional
Personer fra Rio de Janeiro
Doni

Doniéber Alexander Marangon (eller bare Doni) (født 22. oktober 1979 i Jundiaí, Brasilien) er en tidligere brasiliansk fodboldspiller, der spillede som målmand. Efter et hjerteanfald kæmpede han sig tilbage til fodbolden og spillede senest for den brasilianske klub Botafogo Futebol Clube (SP). Doni instillede i 2013 karrieren som følge af en hjertefejl , samme hjertefejl som også gav ham et hjerteanfald tidligere i karrieren. 

Tidligere har Doni optrådt for de brasilianske klubber Corinthians, Santos, Cruzeiro og Juventude, italienske AS Roma samt engelske Liverpool F.C.

Doni blev med Corinthians i 2002 brasiliansk pokalvinder, ligesom han i 2008 med Roma vandt den italienske pokalturnering Coppa Italia.

Landshold 
Doni står noteret for 10 kampe for Brasiliens landshold, som han debuterede for den 5. juni 2007 i et opgør mod Tyrkiet. Han var med sit land med til at vinde Copa América i 2007, og blev også udtaget til VM i 2010 i Sydafrika.

Titler 

Brasiliansk Pokalturnering
 2002 med Corinthians

Coppa Italia
 2008 med AS Roma

Copa América
 2007 med Brasilien

Eksterne henvisninger 

 Soccerbase.com spillerinfo

Kilder 

Fodboldspillere fra Brasilien
Fodboldspillere fra Sport Club Corinthians Paulista
Fodboldspillere fra Santos FC
Fodboldspillere fra Cruzeiro Esporte Clube
Fodboldspillere fra AS Roma
Fodboldspillere fra Liverpool F.C.
Deltagere ved verdensmesterskabet i fodbold 2010
Nord - syd motortrafikvej (Vietnam)

Nord – syd motortrafikvej er en motortrafikvej under anlæggelse i Vietnam mellem Hanoi og Ho Chi Minh-byen. Den samlede længde er ca. 1900 km, og projektets samlede omkostninger anslås til ca. 18,5 milliarder dollars. Vejen anlægges etapevis og størstedelen af vejen vil få 4 spor, nogle dele 6 spor, og to dele ved Hanoi og Ho Chi Minh-byen vil have 8 spor. Projektet forventes færdiggjort i 2020.

Veje i Vietnam
Vietnams geografi
OneSeal

OneSeal er en dansk virksomhed, som fremstiller containerlåse. Virksomheden blev grundlagt af den nuværende ejer Michael Remark i 1974. Dengang benyttede man de traditionelle hængelåse; senere blev de erstattet med boltsegle, der fungerer som forseglinger/enganglåse til containere.

OneSeal har sit hovedsæde i Kokkedal ca. 25 km. nord fra København.

Eksterne henvisninger 
 OneSeal

Etableret i 1974
Fremstillingsvirksomheder i Danmark
Sikkerhedsvirksomheder i Danmark
Karl August Böttiger

Karl August Böttiger (8. juni 1760 i Reichenbach – 17. november 1835) var en tysk arkæolog, far til Karl Wilhelm Böttiger.

Fra 1791 var Böttiger rektor for gymnasiet i Weimar, hvor han tog del i det bevægede åndelige liv, udgav litterære tidsskrifter og selv skrev mange kritiske og litterære artikler. Efterhånden indvikledes Böttiger i forskellige stridigheder og rivninger, som gjorde ham ked af opholdet i Weimar. I 1804 blev han forflyttet til Dresden, hvor han i
en lang årrække (fra 1814) var direktør for antiksamlingen og holdt forelæsninger over klassisk arkæologi.

Böttiger var meget belæst og skrev
meget let. I et stort antal afhandlinger, der til dels
udkom i tidsskrifter og skoleprogrammer, har han
behandlet en mængde filologiske og arkæologiske
emner. Hans arbejder er dog nu forældede og
læses næsten ikke mere. Som de vigtigste kan
nævnes: »Sabina oder Morgenscenen im
Putzzimmer einer vornehmen Römerin« (1806);
»Amalthea oder Museum der Kunstmythologie«
(3 Bd, 1820-25); »Ideen zur Kunstmythologie«
(I 1826, II 1836). Efter B.s Død blev hans
»Kleine Schriften« udg. ved Sillig i 3 Bd,
1837-38 (heri en Liste over alle B.s Afh.).

Kilder 

 

Arkæologer fra Tyskland
Klassiske arkæologer
Faglitterære forfattere fra Tyskland
Medlemmer af Videnskabernes Selskab
Tyskere i 1700-tallet
Tyskere i 1800-tallet
Salmonsens
Karl Wilhelm Böttiger

Karl Wilhelm Böttiger (15. august 1790 – 26. november 1862), var en tysk historiker, søn af Karl August Böttiger.

Böttiger, som fra 1821 var professor i Erlangen, har skrevet bl.a. Geschichte des Kurstaats und Königreichs Sachsen (1836, 2. oplag ved Flathe, 1865-70, 2 bind).

Kilder 

 

Historikere fra Tyskland
Ansatte ved Erlangens Universitet
Tyskere i 1800-tallet
Salmonsens
Michel Bastos

Michel Fernandes Bastos (født 2. august 1983 i Pelotas, Brasilien) er en brasiliansk fodboldspiller, der primært spiller som kant i Palmeiras i sit hjemland.. Tidligere har han optrådt for hollandske klubber som Feyenoord og Excelsior, brasilianske Atlético Paranaense, Grêmio, Figueirense, italienske AS Roma,  franske Lille OSC og Lyon, og en sæson i tysk fodbold hos FC Schalke 04 på et lejebasis.

Landshold 
Bastos står (pr. marts 2018) noteret for 10 kampe og én scoring for Brasiliens landshold, som han debuterede for i 2009. Han blev efterfølgende udtaget til sit lands trup til VM i 2010 i Sydafrika.

Eksterne henvisninger 

Fodboldspillere fra Brasilien
Fodboldspillere fra Feyenoord Rotterdam
Fodboldspillere fra Grêmio Foot-Ball Porto Alegrense
Fodboldspillere fra Lille OSC
Fodboldspillere fra Olympique Lyon
Fodboldspillere fra FC Schalke 04
Fodboldspillere fra AS Roma
Fodboldspillere fra São Paulo FC
Fodboldspillere fra Palmeiras
Deltagere ved verdensmesterskabet i fodbold 2010
Holmgård

Holmgård har flere betydninger:

Stednavne
 Holmgård (Glenstrup Sogn) – en bebyggelse og et ejerlav i Glenstrup Sogn, Mariagerfjord Kommune
 Holmgård (Skals Sogn) – en hovedgård i Skals Sogn, Viborg Kommune
 Holmgård (Sønder Lem Sogn) – en herregård i Sønder Lem Sogn, Ringkøbing-Skjern Kommune
 Nørre Holmgård – en herregård i Møborg Sogn, Lemvig Kommune
 Holmgård (Stevninghus) – en ejendom i Ny-Hedeby Spejdercenter.
 Et historisk navn på Novgorod.

Personnavne
 Lasse Holmgaard – dansk fodboldspiller.
 Ole Holmgaard – dansk komponist
Peter Rasmussen (atlet)

Peter Camillo Rasmussen (født 1940) er en tidligere dansk sprinterløber, som løb for Randers Freja. Gennem sin karriere satte han 18 gange dansk rekord.

Peter Rasmussen blev student fra Randers Statsskole og fik senere en karriere i medicinalindustrien.

I 1994 etablerede han sig som selvstændig med IPC Pharma A/S. Sammen med to kolleger arbejdede han her med engroshandel af medicinalvarer og sygeplejeartikler.

Peter Rasmussen er gift med tidligere ældreminister Thyra Frank.

Internationale mesterskaber 
 1958  EM  100 meter 11,3  
 1958  EM  200 meter 22,2

Danske mesterskaber 
  1960 100 meter 10.9
  1960  200 meter 22.3
  1958 100 meter 10.7
  1958  200 meter 22.6

Eksterne henvisninger 
 DAF i tal – Peter Rasmussen 

Sprintere fra Danmark
Atleter fra Randers Freja
Jørn Palsten

Jørn Palsten Nielsen  (født 13. marts 1943 i Bjerringbro) er en tidligere dansk sprinterløber, som løb for Randers Freja.

Jørn Palsten startede atletikkarrieren i Bjerringbro KFUM, hvor han vandt sine første danske ungdomsmesterskaber. Han blev hentet til Randers Freja, hvor det blev til flere ungdoms- og seniormesterskaber samt danske rekorder på 100 og 200 meter distancerne, derudover et stort antal gange på atletiklandsholdet, igennem flere år som landsholdets kaptajn. 

Jørn Palsten kom som ung i lære, først i sin fars korn og foderstof-virksomhed, Bjerringbro Mølle. Han tog en HH-eksamen i Randers, og herefter startede han en international erhvervskarriere. Han arbejdede dels i London, dels i Hamborg, hvor han beskæftigede sig med international handel af korn og foderstoffer, bl.a på London og Hamborgs kornbørser. I 1968 vendte jeg (!?!) hjem og kom til A/S Scanlace i Viborg. Han har derefter haft topstillinger i bl.a. Royal Copenhagen, KEW Industri i Hadsund og  2E Ellgaard Equipment A/S i Rødkærsbro.

Jørn Palsten har gennem årene været: Bestyrelsesmedlem i Dansk Selskab for Virksomhedsledelse, bestyrelsesformand i Dansk Flaskegenbrug A/S, bestyrelsesformand i Holmia A/S, bestyrelsesmedlem i Fédération Européenne du Verre d`Emballage, bestyrelsesformand i Skandinavisk PET emballage A/S, præsident i European Glass Manufacturers, vicepræsident i Cleaning Power Association.

Danske mesterskaber i atletik 
  1964 100 meter 10,7
  1964 200 meter 21,8
  1961 200 meter 21,3 (DR).
  1961  100 meter 10,7

Personlige rekorder
 100 meter: 10,5 Randers Stadion 20. juni 1965 
 200 meter: 21,3 Århus Stadion 13. august 1961  /21.0w 12.07.64
 300 meter: 34,2 Frederiksberg Stadion  2. september 1961 
 400 meter: 48,4 Århus Stadion 20. juni 1964

Eksterne henvisninger 
 DAF i tal – Jørn Palsten

Sprintere fra Danmark
Atleter fra Randers Freja
Atleter fra Bjerringbro KFUM
Personer fra Bjerringbro
Marchfløjte

Marchfløjten er en fløjte som ligner en piccolofløjte og en tværfløjte. Man bruger den meget i et tambourkorps i gardeorkestre.

Fløjter
Trastuzumab

Trastuzumab er et lægemiddel, der forhandles under navnet Herceptin, som virker mod 1/4 del af alle brystkræfttilfælde som skyldes en mutation i genet for et særligt protein. Herceptin indeholder stoffet trastuzumab som er et humaniseret monoklonalt antistof.

Eksterne kilder og henvisninger 
 Producentens side
 Læs mere om indholdsstoffet trastuzumap på medicin.dk

Lægemidler, immunmodulerende og cancermidler
ATryn

ATryn er et antikoagulerings-antithrombin, der modvirker blodpropper. Det bliver fremstillet af mælken fra gensplejsede geder. ATryn er en eksakt kopi af et menneskeligt protein som visse personer ikke kan danne. Tidligere måtte proteinet udvindes fra donorblod, men en enkelt ged kan erstatte blodet fra 90.000 donorer.

Lægemidler tilhørende blod og bloddannende organer
Gefitinib

Gefitinib (ZD1839) (handelsnavn:Iressa) er et lægemiddel, der anvendes til bestemte typer af bryst- og lungekræft samt en række andre cancertyper. I Danmark anvendes præparatet på ikke-småcellet lungecancer, som udtrykker EGFR. 

Præparatet virker ved at hæmme de protein-/PI3-kinaser, der har betydning for vækst og spredning af kræftcellerne. Præparatet er alene effektivt overfor de cancere, der er karakteriseret ved muterede og overaktiv EGFR..

Noter

Eksterne links 
 Iressa® på medicin.dk
 Officel hjemmeside  

Lægemidler, immunmodulerende og cancermidler
Kræftbehandling
Namco

er et japansk firma, der tidligere udviklede og udgav computerspil, hvilket de er mest kendt for. Efter at være blevet slået sammen med Bandai i september 2005, blev de to firmaers spiludvikling flyttet til Namco Bandai Games den 31. marts 2006 . Namco Ltd. blev genetableret for at fortsætte den indenlandske drift af videospil-arkader og forlystelsesparker. Firmaets hovedkvarter ligger i Ōta, Tokyo.

Namco var en af de førende selskaber gennem videospil arkadernes gyldne periode. Pac-Man, deres bedst kendte titel, blev det bedst sælgende arkadespil nogensinde og populært verden over.

De har også produceret Galaga og Time Crisis, samt serien Soul som inkluderer Soul Edge/Blade, Soulcalibur, Soulcalibur II, Soulcalibur III, Soulcalibur IV, Soulcalibur V og Soulcalibur VI.

Eksterne henvisninger 

 Namco Ltd.
 Namco America 
 Namco Cybertainment 
 Wonderpark 
 Namco Operations Europe

Referencer 

Computerspilsvirksomheder fra Japan
Walasse Ting

Walasse Ting (født 13. oktober 1929 i Shanghai, død 17. maj 2010 i New York) var en kinesisk-amerikansk maler, digter og forfatter til kunstbøger. Ting var særligt kendt for sine farverige billeder af nøgne kvinder, dyr og fugle. Han havde forbindelse til COBRA-gruppen via kunstnere som Asger Jorn, Karel Appel og Pierre Alechinsky.

Liv og karriere
Ting var født i Shanghai og forlod Kina som helt ung i 1946, hvor han først flyttede til Hong Kong og senere, i 1952 til Paris. Det var her han kom i kontakt med COBRA-malerne. I 1957 flyttede han til New York, hvor han blev inspireret af pop-art og abstrakt ekspressionisme. Efter at have lavet abstrakt kunst nogle år gik han mere over til figurativ kunst, hvor han også viste indslag med kinesiske rødder. 

Ud over at være billedkunstner var han også forfatter til en række bøger, blandt andet om kunst.

I sine senere år boede han i perioder i Amsterdam afvekslende med New York.

Repræsentation
Han er repræsenteret på en række store museer over det meste af verden, blandt andet Museum of Modern Art og Guggenheim i New York, Tate Modern i London, Centre Georges Pompidou i Paris og Hong Kong Museum of Art i Hong Kong.

Udover det kan hans værker findes på Galerie Birch i København, som i øvrigt også har samarbejdet med Asger Jorn og Pierre Alechinsky.

Galleri

Noter

Eksterne henvisninger 
 

Malere fra USA
Malere fra Kina
Digtere fra USA
Digtere fra Kina
Faglitterære forfattere fra USA
Faglitterære forfattere fra Kina
The Sims 2 University Life Collection

et spil udgivet af EA.indeholder The Sims 2: University, The Sims 2: Teen Style Stuff og The Sims 2: IKEA Home Stuff.udgivet i nordamerika den 24 august 2008.

Computerspil fra 2008
2 University Life Collection
Sims 2 University Life Collection
Electronic Arts-spil
Åraksfjorden

Åraksfjorden er en sø som ligger i Bygland kommune i Agder fylke i Norge. Den er en del af Otrasystemet. Åraksfjorden strækker sig fra Storstraumen i syd til Ose og er den nordlige del af Byglandsfjorden. Navnet har den fået efter bygden Åraksbø som ligger på østsiden af Åraksfjorden.

På fjordens vestside ligger Skomedal og Frøysnes, på østsiden Sandnes og Åraksbø. Rigsvej 9 krydser Byglandsfjorden ved Storstraumen og følger vestsiden videre nordover.

Den sydlige del af Åraksfjorden har navnet Bjåfjorden, mens den midterste del kaldes Sandnesfjorden.

Åraksfjorden trafikeres om sommeren af veterandampbåden Bjoren.

Setesdal
Søer i Agder
Ørnestensbjerget

Ørnestensbjerget er et rekreativt bakkelandskab i Frederikssund med højeste punkt 21 meter over havet. Tidligere var stedet fyldplads som blev nedlagt i 1992 og det indkapsler et fenoldepot.

Kilder
 Lokalplan 021 Frederikssund Kommune

Bakker i Danmark
Lokaliteter i Frederikssund Kommune